CELEX: 62017TN0482
Language: lt
Date: 2017-07-28 00:00:00
Title: Byla T-482/17: 2017 m. liepos 28 d. pareikštas ieškinys byloje Comercial Vascongada Recalde/Komisija ir BPV

2.10.2017   
            
            
               LT
            
            
               Europos Sąjungos oficialusis leidinys
            
            
               C 330/13
            
         2017 m. liepos 28 d. pareikštas ieškinys byloje Comercial Vascongada Recalde/Komisija ir BPV
   
   (Byla T-482/17)
   (2017/C 330/16)
   Proceso kalba: ispanų
   
      Šalys
   
   
      Ieškovė: Comercial Vascongada Recalde, SA (Madridas, Ispanija), atstovaujama advokato A. Rivas Rodríguez
   
      Atsakovės: Europos Komisija ir Bendra pertvarkymo valdyba
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2017 m. birželio 7 d. vykdomosios sudėties Bendros pertvarkymo valdybos sprendimą (SRB/EES/2017/08) tiek, kiek juo buvo patvirtinta Banco Popular Español, S.A. pertvarkymo schema ir 2017 m. birželio 7 d. Komisijos sprendimą (ES) 2017/1246 tiek, kiek juo buvo patvirtinta Banco Popular Español, S.A. pertvarkymo procedūra;
            
         
               —
            
            
               priteisti iš atsakovių žalos, kurią patyrė Banco Popular Español, S.A. akcijoms, kurių turėtojas yra Comercial Vascongada Recalde, SA., praradus vertę, ir, apskaičiuojant žalą, remtis akcijų vertės skirtumu 2017 m. birželio 6 d. (133 385,04 euro), bei priskaičiuoti atitinkamas palūkanas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas grindžiamas 2014 m. liepos 15 d. Europos Parlamento ir Tarybos reglamento (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010, 18 straipsnio 1 dalies a punkto ir 18 straipsnio 4 dalies c punkto pažeidimu, kadangi Banco Popular nebuvo „žlugdantis“, kaip tai nustatyta šiose nuostatose.
            
         
               2.
            
            
               Antrasis ieškinio pagrindas grindžiamas Reglamento Nr. 806/2014 10 straipsnio 10 dalies, 10 straipsnio 11 dalies ir 21 straipsnio 2 dalies b punkto pažeidimu tiek, kiek iš tiesų buvo alternatyvių priemonių Banco Popular pertvarkyti.